Gora

GoraBergheide/Gora w Archiwje zhubjenych wsow   ( Bergheide, do 1937 Gohra) bě delnjołužiska wjes we Grabinskim wokrjesu. 

Wjes ležeše na hórce něhdźe pjatnaće kilometrow juhowuchodnje Grabina a něhdźe pjećadwaceći kilometrow sewjernje Łuchowa we wysokosći wot 160 metrow nad mórskej hładźinu a bě tuž najwyše ležace sydlišćo stareho Grabinskeho wokrjesa. Susodne wsy běchu Lichterfeld na sewjeru, Załhozdź na wuchodźe a Kósćerjow na juhowuchodźe. 

Gora naspomni so prěni raz w lěće 1487 we wopismje klóštra w Dobrjołuze. W lěće 1937 dósta w zwisku nacionalsocialistiskeje germanizacije serbskich městnych mjenow nowe němske mjeno Bergheide.

Wjes, kotraž měješe w lěće 1964 518 wobydlerjow, bu 1987/1988 za brunicowu jamu Klěśišča-sewjer wotbagrowana.

 Wobrazy 

 Žórła 

Kategorija:Sydlišćo w Delnjej Łužicy
Kategorija:Pusta wjes w Braniborskej
Kategorija:Grabin
Kategorija:Załhozdź
Kategorija:Prěnje naspomnjenje 1487